google/wiki40b huggingface dataset:
बलुआ पत्थर

परिचय

बलुआ पत्थर में वे ही धात्विक तत्व हाते हैं, जो बालू में। स्फटिक की बहुतायत होती है, जिसके साथ प्राय: फ़ेल्सपार तथा कभी-कभी श्वेत अभ्रक भी होता है। कभी कभी पत्थर की विभिन्न परतों के बीच में अभ्रक की तह सी जमी हुई मालूम पड़ती है। खान से पत्थर निकालने में इस तह का महत्वपूर्ण योगदान है। इसी के कारण पत्थर की पतली परतें निकाली जा सकती हैं, जो फर्श बनाने के काम आती हैं। योजक पदार्थ प्राय: बारीक कैल्सिडानी सिलिका होता है, किंतु कभी कभी मूल स्फटिक भी योजक का काम करता है। ऐसी दशा में शिला स्फटिक जैसी तैयार होती है। कैल्साइट, ग्लॉकोनाइट, लौह ऑक्साइड, कार्बनीय पदार्थ और अन्य अनेक प्रकार के पदार्थ भी जोड़ने का काम करते हैं, तथा अपना अपना विशिष्ट रंग प्रदान करते हैं, जैसे ग्लॉकोनाइट (glauconite) वाली शिलाएँ हरी और लोहेवाली लाल, भूरी या धूसर होती हैं। जब योजक पदार्थ चिकनी मिट्टी होता है, तब शिला प्राय: श्वेत या धूसर वर्ण की होती है और अत्यंत दृढ़ता से जमी हुई होती है।
शुद्ध बलुआ पत्थर में ९९% तक सिलिका हो सकता है। मुलायम पत्थर पीसकर बालू बनाने के काम आता है, किंतु जो बहुत दृढ़ता से पत्थर जमा होता है, उसकी ईंटें बना ली जाती हैं। यह भट्ठियों तथा अँगीठियों में अस्तर लगाने के काम आती हैं, क्योंकि सिलिका अत्यंत तापसह होता है। गैनिस्टर (ganister) शिला इसी प्रकार की होती है। अत्यंत दृढ़तापूर्वक जमे, कुछ कम शुद्ध पत्थर सिल, बट्टे और चक्कियाँ बनाने के काम आते हैं।
बलुआ पत्थर दानेदार और छिद्रल होता है, इसलिए इसपर अच्छी पॉलिश नहीं की जा सकती और न बारीक काम हो सकता है, पर मोटी गढ़ाई तथा कटाई साफ और सच्ची हो सकती है। इसलिए इमारतों में इसका बहुविध उपयोग होता है। आगरे का लाल पत्थर मुसलमानों के जमाने से ही महत्वपूर्ण इमारतों में लगाने के लिए दूर दूर तक भेजा जाता है। अब भी संगीन चिनाई में सफेद और लाल बलुआ पत्थर ही मुख्यतया प्रयुक्त होते हैं। ये प्राय: खानों से खोदकर और कभी कभी सुरंग लगाकर निकाले जाते हैं। पन्ना का सफेद पत्थर फर्शी चौकों के रूप में दूर दूर तक भेजा जाता है। इसके १०, १०, १२, १२ फुट तक के चौके निकाले जा सकते हैं। पतले चौके छत पर खपरैल की भाँति छाए जाते हैं। १० से १२ फुट पाट तक की छतों में इसकी धरनें भी रखी जाती हैं, किंतु छतों पर इस प्रकार इसका उपयोग, ढुलाई मँहगी होने के कारण, निकटस्थ क्षेत्रों तक ही सीमित है। जहाँ दूसरा अधिक कठोर पत्थर सुविधापूर्वक नहीं मिलता, वहाँ सड़कों के लिए और कंक्रीट के लिए इसकी गिट्टी भी बनाई जाती है।
छिद्रल होने से इसकी परतों में भूमिगत जल एकत्र हो जाता है, अत: ये महत्वपूर्ण जलस्त्रोत होती हैं।
प्राचीन  भारत के महान शासक अशोक मोर्य ने अपने अधिकांश शिलालेखो हेतु बलुआ पत्थर का ही उपयोग किया था।
नोकिया १११०आई

नोकिया १११०आई, नोकिया द्वारा बनाया गया एक मोबाइल फ़ोन उपकरण है। इसे सन २००६ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया १००० अल्ट्रा बैसिक शृंखला का उत्पाद है।
ऐंड्रिता रे

प्रारंभिक जीवन

उनका जन्म 16 अप्रैल 1985 को बंगाली परिवार में उदयपुर, राजस्थान, भारत में हुआ था। भारतीय वायुसेना में प्रोस्टहोदोंटिस्ट होने के नाते, उनके पिता ए के राय के साथ, वह अपने परिवार के साथ एक स्थान से दूसरे स्थान पर चली गई, अंततः बंगलौर में बस गई। एन्ड्रिता ने बाल्डविन गर्ल्स हाई स्कूल से अपनी स्कूली शिक्षा की, उसके बाद वह डेंटल साइंस में स्नातक की उपाधि प्राप्त करने के लिए एमआर आर अम्बेडकर डेंटल कॉलेज, बंगलौर गए।

करियर

ऐंड्रिता ने 2008 में फिल्म मेरवानिज के साथ नंदिनी के रूप में अपना अभिनय करियर शुरू किया। 2014 में उन्होंने बंगाली सुपरस्टार जीट के विपरीत फिल्म बच्चन के साथ अपनी बंगाली फिल्म  करियर शुरुआत की।

व्यक्तिगत जीवन

ऐंड्रिता अभिनेता दिगनाथ के साथ रिश्ते में है। 12 दिसंबर 2018 को ऐंड्रिता ने अभिनेता दिगनाथ मंचला से शादी की।

पुरस्कार

एन्ड्रिता ने दो पुरस्कार जीते, सर्वश्रेष्ठ अभिनेत्री के लिए फिल्मफेयर अवॉर्ड- कन्नड़ और फिल्मफेयर अवॉर्ड सर्वश्रेष्ठ सहायक अभिनेत्री- कन्नड़ के लिए। उन्हें कई पुरस्कारों के लिए भी नामित किया गया था।
१६२३ ईसा पूर्व

१६२३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६२३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मोरो

सिन्ध, पाकिस्तान का एक नगर।
राष्ट्रीय जलविज्ञान संस्थान, रूड़की

राष्ट्रीय जलविज्ञान संस्थान (National Institute of Hydrology (NIH)) भारत सरकार के जल संसाधन मंत्रालय के अन्तर्गत एक सोसायटी है जो जलविज्ञान के क्षेत्र में कार्यरत एक अनुसंधान संस्थान है। इसका मुख्यालय रुड़की में स्थित है और १९८७ से कार्यरत है।
इस संस्थान का उद्देश्‍य जलविज्ञान के समस्‍त पहलुओं पर वैज्ञानिक कार्यों में सहयोग देने के साथ-साथ व्‍यवस्‍थित रूप से इनका समन्‍वयन तथा प्रसार करना है। संस्‍थान का मुख्‍यालय रूड़की (उत्‍तराखंड) में स्‍थित है तथा बेलगांव, जम्‍मू, काकीनाडा एवं सागर में इसके चार क्षेत्रीय केंद्र तथा गुवाहटी एवं पटना में दो बाढ़ प्रबंधन अध्‍ययन केंद्र स्‍थित हैं।
विलंका रामायण

विलंका रामायण १५वीं शताब्दी में सारला दास द्वारा विरचित ओड़िया महाकाव्य है।
शैक्षिक विशिष्टीकरण

शिक्षा के सन्दर्भ में, विशिष्टीकरण (specialization) के मतलब किसी शिक्षण-संस्थान में उस विषय के अध्ययन से है जिसमें विस्तार बहुत कम हो किन्तु गहराई बहुत अधिक। उदाहरण के लिये वैद्युत अभियाँत्रिकी के अन्तर्गत उच्च विभव इंजीनियरी (हाई वोल्टेज इंजीनियरिंग) एक विशिष्टीकरण है।
टिक्का खान

पाकिस्तानी जनरल और पाकिस्तान के प्रांत, पंजाब के पूर्व राज्यपाल।
राष्ट्रीय राजमार्ग १२४सी (भारत)

मार्ग

इस राजमार्ग पर कुछ मुख्य पड़ाव इस प्रकार हैं: तारीघाट, बारा, बक्सर।
2 फास्ट 2 फ्यूरियस

संक्षेप

डोमिनिक टोरेटो को भागने देने के बाद ब्रायन ओ'कॉनर अब माइयामी में रह रहा है, जहाँ वह तेज पार्कर के साथ अवैध रेसों में भाग लेकर अपना जीवनयापन कर रहा है। एक दिन उसका पूर्व बॉस उसे पकड़ लेता है, और उसे एफबीआई के लिए एक ड्रग कारोबारी कार्टर वेरोन को पकड़ने का काम सौंपता है, जिसके बदले में एफबीआई उसके सारे पिछले आपराधिक रिकॉर्ड मिटा देगी। ब्रायन अपने मित्र (और पूर्व सह-कैदी) रोमन पियर्स की सहायता से वेरोन के गुट में शामिल हो जाता है, और कई संघर्षों और असफलताओं के बाद आख़िरकार अंत में वेरोन के सेक्रेटरी (और एक कस्टम्स एजेंट) मोनिका फ्यूएंट्स की सहायता से उसे पकड़ लेता है। एफबीआई ब्रायन और रोमन के सभी रिकॉर्ड नष्ट कर देती है, और वे दोनों एक नई ज़िन्दगी की शुरुआत करते हैं।
सैमुएल रिचर्डसन

सैमुएल रिचर्डसन (१६८९-१७६१) की गणना अंग्रेजी उपन्यास के निर्माताओं में की जाती है।
साधारण प्रतिभा के इस लेखक का साहित्यक्षेत्र में प्रवेश अकस्मात्‌ ही हुआ। लगभग पचास वर्ष की अवस्था तक इनका पूरा समय अपने निजी मुद्रण व्यवसाय के सफल संचालन में ही लगा। इसी बीच दो पुस्तकविक्रेताओं ने इनसे पत्रों की शैली में एक उपदेशात्मक ग्रंथ लिखने का आग्रह किया जिससे सर्वसाधारण, विशेषतया महिलाओं को, जीवन की विभिन्न परिस्थितियों में उचित आचरण की शिक्षा मिल सके। इस प्रकार 'फेमिलियर लेटर्स ऑन इंपोर्टेंट अकेजंस' के प्रकाशन से इनके साहित्यिक जीवन का प्रारंभ हुआ। फिर तो इन्होंने पामेला (Pamela), क्लैरिसा हार्लो तथा सर चार्ल्स ग्रैडिसन नामक तीन बड़े बड़े उपन्यास लिखे जिनके कारण इन्हें इंग्लैंड के बाहर यूरोप में भी ख्याति मिली।
रिचर्डसन के सभी उपन्यास पत्रों की शैली में हैं। पत्रों के माध्यम से वे अपने पात्रों के भावों का सूक्ष्म मनोवैज्ञानिक अध्ययन प्रस्तुत करते हैं। अंग्रेजी उपन्यास अपने प्रारंभिक युग में घटनाप्रधान ही था। चरित्रचित्रण की दृष्टि से उसे एक लंबी मंजिल तय करनी थी। रिचर्डसन ने पहली बार उसमें चारित्रिक विवेचन का समावेश किया। विशेषतया नारी हृदय के परस्पर विरोधी भावों का उनके उपन्यासों में गूढ़ अध्ययन मिलता है।
रिचर्डसन के उपन्यासों की दूसरी विशेषता उनका नैतिक उद्देश्य है। उपन्यास उनके लिए केवल मनोरंजन का साधन न होकर पाठकों का धर्म तथा नैतिकता में शिक्षित करने का माध्यम था। 'पामेला' की रचना, जैसा लेखक ने उपन्यास के मुख पृष्ठ पर ही स्पष्ट कर दिया है, इसी उद्देश्य से की गई। नैतिकता का यह आग्रह संभवत: प्युरिटन प्रभाव तथा चार्ल्स द्वितीय के समय के नाट्य साहित्य में अश्लीलता के विरुद्ध प्रतिक्रिया के कारण आया।
रिचर्डसन में एक दूसरे प्रकार की प्रतिक्रिया भी देखने को मिलती है। जहाँ १८वीं शताब्दी में साहित्य तथा जीवन के व्यापक क्षेत्र में बुद्धि पक्ष को ही प्रधानता दी जाती थी, उन्होंने अपने उपन्यासों में भाव पक्ष पर जोर दिया।
अड्डकल

अड्डकल (तेलुगु:అడ్డకల్) महबूबनगर जिले का एक शहर है।
संजय गाँधी पोस्ट ग्रेजुएट इंस्टीट्यूट ऑफ मेडिकल साइंसेज़

संजय गाँधी पोस्ट ग्रेजुएट इंस्टीट्यूट ऑफ मेडिकल साइंसेज़ (एसजीपीजीआईएमएस) उत्तर प्रदेश की राजधानी लखनऊ में स्थित भारत का एक प्रमुख चिकित्सा संस्थान है। इसकी स्थापना १९९३ में हुई थी।
इरतिश नदी

इरतिश नदी (रूसी: Иртыш, अंग्रेज़ी: Irtysh) उत्तरी एशिया के साइबेरिया क्षेत्र की एक नदी है और ओब नदी की प्रमुख उपनदी है। इसके नाम का अर्थ 'सफ़ेद नदी' है। ओब-इरतिश का मिलाजुला क्षेत्र एशिया का एक विशाल जलसम्भर है जिसमें पश्चिमी साइबेरिया और अल्ताई पर्वत आते हैं। इसकी कुल लम्बाई ४,२४८ किलोमीटर (२,६४० मील) है। इरतिश नदी का मार्ग चीन, कज़ाख़स्तान, मंगोलिया और रूस के देशों से होकर निकलता है।

स्रोत और नदी मार्ग

इरतिश नदी चीन के शिनजियांग प्रान्त के अल्ताई पर्वतों में 'कारा-इरतिश' (यानि 'काली रंग की इरतिश') के नाम से जन्म लेती है। वहाँ से यह पश्चिमोत्तर दिशा में बहती हुई कज़ाख़स्तान की ज़ायसान झील से गुज़रती है। आगे पहले इशिम नदी और फिर तोबोल नदी इसमें विलय हो जाती हैं। फिर यह रूस में दाख़िल होती है और पश्चिमी साइबेरिया के ख़ान्ती-मान्स्यिन्स्क शहर के पास इसका विलय ओब नदी में होता है और उसके बाद इस धारा को ओब नदी के नाम से ही जाना जाता है।
गुरुत्वाकर्षक लेंस

इतिहास

१९१६ में अल्बर्ट आइंस्टीन ने सापेक्षता सिद्धांत की घोषणा करी और उसे प्रकाशित किया। १९२४ में एक ओरॅस्त ख़्वोलसन नाम के रूसी भौतिकविज्ञानी ने आइनस्टाइन के सापेक्षता सिद्धांत को समझकर भविष्यवाणी करी के ऐसे गुरुत्वाकर्षक लेंस ब्रह्माण्ड में ज़रूर होंगे। १९३६ में आइनस्टाइन ने भी अपने एक लेख में ऐसे लेंसों के मिलने की भविष्यवाणी करी। कई दशकों बाद, १९७९ में, पहली दफ़ा यह चीज़ देखी गयी जब ट्विन क्वेज़ार नाम की वस्तु की एक के बजाए दो-दो छवियाँ देखी गयी। उसके बाद काफ़ी दूर-दराज़ वस्तुओं की ऐसी छवियाँ देखी जा चुकी हैं जिनमें उन वस्तुओं और पृथ्वी के बीच कोई बहुत बड़ी अन्य वस्तु राखी हो जो पहली वस्तु से आ रही प्रकाश की किरणों पर लेंसों का काम करे और उसकी छवि को या तो मरोड़ दे या आसमान में उसकी एक से ज़्यादा छवि दिखाए।
रिचर्ड थेलर

व्यक्तिगत जीवन

थैर का जन्म ईस्ट ऑरेंज, न्यू जर्सी में हुआ था। उनकी मां, रोस्लिन (मेलनिकॉफ) एक शिक्षक थी, और उनके पिता एलन एम थालर, न्यूआर्क,न्यू जर्सी में प्रूडेंशियल फाइनेंस में एक अभियंता थे और उनका जन्म टोरंटो में हुआ था। उनका परिवार यहूदी है, और वे अपने दो छोटे भाइयों के साथ बड़े हुए। उन्होंने फ्रेंस लेक्लरर्क से शादी की, जो पूर्व विपणन प्रोफेसर है। उनके पहली शादी से तीन बच्चे हैं।
उन्होंने केस वेस्टर्न रिजर्व विश्वविद्यालय से 1967 में अपनी बैचलर ऑफ आर्ट्स प्राप्त करने के पहले न्यूयार्क अकादमी से स्नातक कर चुके थे। और 1970 मास्टर्स और 1974 में डॉक्टरेट की उपाधि रोबस्टर विश्वविद्यालय से प्राप्त की, जहाँ उन्होंनें शेरविन रोसेन के पर्यवेक्षण के तहत "उनके जीवन में बचत का मूल्य: एक बाजार अनुमान" नामक थिसिस पर कार्य किया।
अपनी पढ़ाई पूरी करने के बाद, रोचेस्टर विश्वविद्यालय में प्रोफेसर के रूप में अपने करियर कि शुरूआत की। 1978 से 1995 तक, वह कॉर्नेल विश्वविद्यालय में एससी जॉन्सन कॉलेज ऑफ बिजनेस में एक प्राध्यापक सदस्य थे और फिर 1995 में शिकागो के बूथ स्कूल ऑफ बिज़नेस विश्वविद्यालय में प्राध्यापक सदस्य थे। 1999 से, वह फुलर एंड थालर एसेट मैनेजमेंट के प्रिंसिपल हैं, जिसकी स्थापना उन्होंने 1993 में की थी। वह 1991 के बाद से राष्ट्रीय ब्यूरो ऑफ इकोनॉमिक रिसर्च व्यवहारिक अर्थशास्त्र परियोजना के सह-निदेशक भी रहे हैं।
ग्यूसेप तुक्की

ग्यूसेप तुक्की (५ जून १८९४ - ५ अप्रैल १९८४) पूर्वी संस्कृति, तिब्बत और बौद्ध धर्म के इतिहास में विशेषज्ञता रखने वाले एक इटालियन विद्वान थे। वे कई यूरोपीय भाषाओं, संस्कृत, बंगाली, पाली, प्राकृत, चीनी और तिब्बती भाषा में पारंगत थे। रोम ला सपिएंज़ा विश्वविद्यालय में इन्होंने मृत्युपर्यंत तक पढ़ाने का कार्य किया। इन्हें बौद्ध अध्ययन क्षेत्र के संस्थापकों में से एक माना जाता है।
2002 रोम मास्टर्स

पुरुष एकल

आंद्रे अगासी ने  टॉमी हास को 6-3, 6-3, 6-0 से हराया।

पुरुष युगल

मार्टिन डैम /  सीरिल सुक ने  वेन ब्लैक /  केविन उलियेट को 7-5, 7-5 से हराया।
राजेंद्र कुमार अनायत

जीवनी

राजेंद्र कुमार अनायत जिन्होंने ग्लोबल ग्राफिक आर्ट्स इंडस्ट्री और अकादमिक में परिणाम उन्मुख अनुसंधान, परामर्श और प्रशिक्षण में दो दशकों से अधिक समय तक उच्च क्षमता वाले व्यापक शोधकर्ता और शोधकर्ता के साथ एक विद्वान अकादमिक और परामर्शदाता रहे है।
ये भारतीय ग्राफिक संचार उद्योग का एक हिस्सा और पार्सल मित्र, गाइड और गुरु के रूप में भी जाने जाते है। ये कई प्रतिष्ठित अनुसंधान संघों और निकायों के सदस्य भी रहे है।

पुरस्कार

राजेंद्र कुमार अनायत जिन्हें सम्मन अवॉर्ड (तमिलनाडु के राज्यपाल (एआईएफएमपी - डायमंड जुबली) और पीआईए-जीएटीएफ ग्लोबल अकादमिक उत्कृष्टता पुरस्कार (जिसे प्रिंटिंग में ऑस्कर के रूप में जाना जाता है) द्वारा तथा कई प्रतिष्ठित पुरस्कारों से सम्मानित किया जा चुका है। इन्होंने राष्ट्रीय और अंतरराष्ट्रीय प्रतिष्ठित पत्रिकाओं में कई शोध पत्र भी लिखे है। साथ ही ये भारत और विदेश में कई विश्वविद्यालयों और कॉलेजों में पीएचडी गाइड, विज़िटिंग और एडजंक्शन प्रोफेसर भी रहे है।
इजवेस्तिया

यह् एक प्रमुख दैनिक समाचार पत्र है।
मैरी तिन्देल

मैरी डगलस तिन्देल (१९ सितम्बर,१९२०-३१ मार्च,२०११) पेरेरिडोलॉजी (फर्न) और पीढ़ी बबूल और ग्लाइसिन में विशेषज्ञता वाले एक ऑस्ट्रेलियाई वनस्पति वैज्ञानिक थे।
तिन्देल का जन्म रैंडविक, न्यू साउथ व्हलेस के रहने वाले जॉर्ज हेरोल्ड तिन्देल व ग्रेस मटिल्डा तिन्देल के घर में हुआ था। वह एक अकेली बच्ची थी। वह न्यू यॉर्क के प्रार्थमिक स्कूल में पढ़ी तथा उनके पिता ने यूनाइटेड स्टेट्स में ब्रिटिश राजदूत के रूप में सेवा की है। वह सिडनी, ऑस्ट्रेलिया वापस लौट आई अब्बोत्स्लेइघ में स्कूल की पढाई करने के लिए। 
तिन्देल ने सिडनी विश्वविद्यालय से वनस्पति विज्ञान में बीएस की डिग्री में ओनोर्स किया और इसी जगह से मास्टर डिग्री भी पूरी की। वह १९४४ में सिडनी के रॉयल बॉटनिकल गार्डन में सहायक वनस्पतिशास्त्री बन गई और बाद में १९४९-१९५१ के रॉयल बॉटनिकल गार्डन में ऑस्ट्रेलिया के वानस्पतिक संपर्क अधिकारी के रूप में कार्य किया। डॉक्टर ऑफ साइंस पूरा करने के बाद, उन्हें एनएसडब्ल्यू पब्लिक वर्क्स के पहले प्रिंसिपल रिसर्च साइंटिस्ट भी नियुक्त किया गया। १९८३ में सिडनी के गार्डन से ३९ साल की सेवा के बाद वह सेवानिवृत्त हुए। २०११ में तिन्देल की मृत्यु हुई।
D-श्रेणी क्षुद्रग्रह

D-श्रेणी क्षुद्रग्रह (D-type asteroid) क्षुद्रग्रहों की एक श्रेणी है। इसके सदस्यों का ऐल्बीडो (चमकीलापन) बहुत कम (०.१ से कम) होता है और जिनका उत्सर्जन वर्णक्रम (एमिशन स्पेक्ट्रम) बिना किसी ख़ास अवशोषण बैंड (absorption band) के सिर्फ़ एक लालिमा दिखाता है। D-श्रेणी के क्षुद्रग्रह क्षुद्रग्रह घेरे के बाहरी भाग में और उस से भी आगे पाए जाते हैं। कुछ खगोलशास्त्रियों का विचार है कि इस श्रेणी के क्षुद्रग्रह सौर मंडल के दूर-दराज़ कायपर घेरे में उत्पन्न हुए थे। सम्भव है कि सन् २००० में कनाडा में गिरा टगिश झील उल्का एक D-श्रेणी क्षुद्रग्रह का अंश रहा हो। यह भी संकेत है कि मंगल ग्रह का फ़ोबोस उपग्रह भी एक D-श्रेणी क्षुद्रग्रह रहा हो जो मंगल के गुरुत्वाकर्षण द्वारा फंसा लिया गया हो और उसके इर्द-गिर्द परिक्रमा करने लगा।
स्वच्छ सर्वेक्षण २०१७

स्वच्छ भारत अभियान के अन्तर्गत प्रतिवर्ष भारत के नगरों और कस्बों को 'स्वच्छ नगर' का सम्मान दिया जाता है। ४ मई २०१७ को पहली बार भारत सरकार ने नगरों को स्वच्छता के आधार पर अनुक्रमित किया। इसमें इन्दौर को सबसे स्वच्छ नगर होने का गौरव मिला।
किरात

किरात, प्राचीन संस्कृत ग्रंथों में हिमालय के कुछ क्षेत्रों और पूर्वोत्तर भारत में बसने वाली कुछ जातियों का नाम था। यजुर्वेद (शुक्ल ३०.१६; कृष ३.४, १२, १) में और अथर्ववेद (१०.४,१४) में इनका सबसे प्राचीन उल्लेख मिलता है। संभव है कि यह मंगोल या मंगोल-प्रभावित जन-समुदायों के लिए प्राचीन शब्द रहा हो।

नाम का स्रोत

यह ठीक से ज्ञात नहीं है कि "किरात" नाम कहा से उत्पन्न हुआ। संभव है कि यह दो अंशों को जोड़कर बना हो - किर (यानि 'सिंह') और ति (यानि 'लोग'), अर्थात 'सिंह की प्रवृत्ति वाले लोग'। यह भी संभव है कि यह पूर्वी नेपाल की "किरांती" नामक तिब्बती जाती के नाम का एक और रूप हो।

वर्णन

प्राचीन ग्रंथों में इन्हें "सुनहरे" या "पीले" रंग का बुलाया गया है। इनका ज़िक्र अक्सर निषाद और पुलिंद जातियों के साथ किया जाता था, लेकिन निषादों का रंग सांवला या काला बताया गया है। "योग वशिष्ठ" ग्रन्थ में श्री रामचंद्र जंगल में किरातों द्वारा फैलाए गए जाल के बारे में बात कहते हैं, जिस से यह संकेत मिलता है कि प्राचीन युग में शायद किरातों को एक शिकार करने वाले समुदाय के रूप में देखा जाता हो।
ऐतिहासिक सूत्रों से कुछ सबूत मिलते हैं कि किरात शिव के उपासक थे। महाभारत में वर्णन है कि शिवजी की किरातों के कुल-देवता होने की स्थित को देखते हुए अर्जुन ने कुछ समय के लिए किरात वेशभूषा और नाम अपना लिए थे ताकि वह शिवजी से तीरंदाज़ी और एनी युद्ध-कलाएँ सीख सके।
परमेश्वर अय्यर उल्लूर

thumb|350px| प्रसिद्ध मलयालम कवि परमेश्वर अय्यर उल्लूर। 
परमेश्वर अय्यर उल्लूर (1877 - 1949) मलयालम कवि एवं साहित्यिक इतिहासकार। त्रिवेंद्रम में पैदा हुए थे। त्रावणकोर सरकार के उच्च पदाधिकारी के रूप में इन्होंने काम किया। सेवानिवृत्ति के पश्चात् त्रावणकोर विश्वविद्यालय के प्राच्य विभाग के डीन नियुक्त हुए।
सर्वतोमुखी प्रतिभा एवं व्यापक क्षेत्रीय विद्वान् परमेश्वर अय्यर ने काव्यरचना का कार्य नवीन शास्त्रीय कवि के रूप में प्रारंभ किया। उन्होंने प्राचीन भारतीय उच्च साहित्यिक ग्रंथों से अधिकांश रूप में विषयों का चुनाव किया। प्रचलित प्रवृत्तियों एवं प्रणालियों से प्रभावित होकर उन्होंने "उमाकेरलम्" नामक महाकाव्य लिख। यह केरल के मध्यकालीन इतिहास के एक अध्याय पर आधारित है। यह निश्चित रूप से प्राचीन शास्त्रीय नियमों के अनुसार लिखा गया है और अलंकारों से परिपूर्ण है। नवीन स्वच्छंद (रोमांटिक) प्रवृत्तियों ने भी उन्हें अप्रभावित नहीं छोड़ा। उन्होंने छोटी-छोटी कविताएँ एवं गीत लिखना आरंभ, किया। वे, "अरुणोदयम्", "ताराहारम्", "किरणावलि", "कल्पशारिव", "अमृतधारा", तथा "चित्रशाला" में संकलित हैं। उनके तीन खंडकाव्य विशेषकर कर्णभूषणम् बहुत प्रसिद्ध हैं। कर्णभूषणम् महाभारत की उस प्रसिद्ध घटना पर आधारित है जिसमें कर्ण ने यह जानते हुए कि वह अपने को मृत्यु के बाणों के साथ प्रकट कर रहा था, इंद्र को कुंडल दे दिया। दूसरे खंडकाव्य "पिंगला" की कहानी भागवत से ली गई है। यह मिथिला की गणिका की शुद्धि के विषय में लिखा गया है। जिसमें उसने अपनी पापवृत्ति के जीवन को छोड़कर भक्ति एवं सदाचार का जीवन अपनाया। "भक्तिदीपिका" में यह बतलाया गया है कि वास्तविक भक्ति के क्षेत्र में जातीय भेद नहीं है। मलयालम में उलूर आधुनिक युग के तीन महान कवियों में से समझे जाते हैं। किंतु उनके काव्यों का अधिकांश भाग कृत्रिम आलंकारिक ढंगों एवं शैली के गुरुत्व से नष्ट हो जाता है। परमेश्वर अय्यर ने भी मलयालम साहित्य का चिरस्थायी इतिहास पाँच भागों में लिखा है। यह वास्तव में अद्भुत सर्वतोमुखी प्रतिभा से परिपूर्ण पैतीस वर्षों के कठोर परिश्रम का फल है। यह कृति केरल साहित्य, संस्कृति एवं इतिहास के ज्ञान का भांडार है।
२३८२ ईसा पूर्व

२३८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
क्यूटेनियस कंडीशन

क्यूटेनियस कंडीशन वह चिकित्सीय दशा है जो इंटेगमेंटरी सिस्टम को प्रभावित करता हैं। इंटेगमेंटरी सिस्टम के अंतर्गत त्वचा, बाल, नाख़ून एवं इससे सम्बंधित मांसपेशी एवं ग्रंथि आते हैं। इस सिस्टम का प्रमुख कार्य बाहरी वातावरण से प्रतिरक्षण करना हैं।

क्यूटेनियस कंडीशन कहा पर पाया जाता है

हमारी त्वचा का औसत वजन 4 किलोग्राम होता हैं एवं ये 2 वर्ग मीटर के क्षेत्र तक फैला हुआ रहता है। इसके तीन स्तर होते हैं, एपिडर्मिस, डर्मिस एवं सबक्यूटेनियस उत्तक।
मानव त्वचा दो प्रकार की होती हैं, अरोमिल त्वचा (ग्लबरस स्किन), बिन बालों वाली त्वचा जो हमारे हथेली एवं तलवो में होती हैं एवं बालों वाली त्वचा।

एपिडर्मिस

एपिडर्मिस, तवचा का सबसे ऊपरी सतह होता हैं। यह एक स्क्वैमस उपकला है जिसमे कई स्तर होते हैं। जो निम्ननिखित हैं- स्ट्रेटम कोरनेयम्, स्ट्रेटम लुसिडम, स्ट्रेटम ग्रानुलोसम, स्ट्रेटम स्पिनोसम एवं स्ट्रेटम बेसले। इन सतहों को पोषकता डर्मिस के द्वारा विसरण से प्राप्त होती है, क्योंकि एपिडर्मिस को सीधे रक्त की आपूर्ति नहीं होती हैं।
एपिडर्मिस में 4 प्रकार की कोशिकाएं होती हैं - केरटिनोसाइट्स, मेलनोसाइट्स, लांगेरहंस सेल्स एवं मेरकेल। इनमे से केरटिनो साइट्स एक प्रमुख घटक हैं जो एपिडर्मिस का 95% होता हैं।

डर्मिस

डर्मिस, एपिडर्मिस एवं सबक्यूटेनियस उत्तक के बीच का स्तर होता हैं। यह दो भागों का बना होता हैं पपिल्लरी डर्मिस एवं रेटिक्युलर डर्मिस। डर्मिस के भीतर रक्त वाहिकाएं 4 प्रकार का कार्य करती हैं: पोषण प्रदान करना, तापमान नियंत्रित करना, सूजन को नियंत्रित करना एवं घाव भरने में मदद करना।

सबक्यूटेनियस उत्तक

सबक्यूटेनियस उत्तक, डर्मिस और अंतर्निहित प्रावरणी के बीच वसा की एक परत हैं। इस ऊतक के मुख्य सेलुलर घटक ऐडिपॉयटे, या वसा सेल है। यह शरीर को रोधन (बचाव) प्रदान करता हैं, आघात को अवशोसित, एवं आरक्षित ऊर्जा स्रोत के रूप में कार्य करता है।

त्वचा के रोग

त्वचा के रोगों में स्किन इन्फेक्शन एवं स्किन निओपजम होता हैं।

निदान का तरीका

त्वचा, इसके उपांगों एवं श्लेष्मा झिल्ली का बाह्य परिक्षण ही क्यूटेनियस कंडीशन के सही निदान का आधारशिला रखता हैं। चिकित्सक के द्वारा सही तरीके से की गयी जांच, पूर्व की जानकारी (बीमारी से सम्बंधित) एवं प्रयोगशाला परीक्षण रोग के निदान की पुष्टि करने में सक्षम हैं। परीक्षण के उपरान्त रोग-विषयक महत्वपूर्ण तथ्य जो दिखाई पड़ते हैं, वे हैं : आकृति विज्ञान, विन्यास आकृति विज्ञान में घाव या ज़ख़्म की की प्रारम्भिक अवस्था को प्राथमिक घाव कहा जाता हैं और इस तरह के घावों की पहचान त्वचीय परीक्षा का सबसे महत्वपूर्ण पहलू है। समय के साथ, यह प्राथमिक घाव विकसित या संशोधित हो जाते हैं तब इन्हे द्वितीयक घाव के रूप में जाना जाता हैं

प्राथमिक घाव

माकूल
पैच
पपुले
प्लाक
नोडल
वेसिक्ले
बुल्ला
पसतुले
किट
इरोजन
अलसर
फ़िस्व्हील
तेलंगिएकतसिा
बुर्रौ

द्वितीयक घाव

स्केल – क्रस्ट – लिचेनिफिकेशन –
एक्सकरिअटिओन् –
इंदुरशन –
एट्रोफी –
मकेरशन –
उम्बिलिकेशन–

विन्यास

अग्मिनैट
अन्नयुलर
अर्सिफ़ोर्म
डीजीटेट
डिस्कॉइड
फिगरेट

वितरण

वितरण घावों की स्थिति के बारे में बताता हैं . ये या तो एक ही जगह केंद्रित हैं (पैच के रूप में) या इनका विभिन्न क्षत्रों में फैलाव हैं
सममित
प्रसारक
फ़्लेक्सुराल
मोर्बिल्लीफॉर्म
पामऑप्लान्टर
लडभड़ोल

लडभड़ोल तहसील  भारत के हिमाचल प्रदेश  की जिला मंडी की जोगिंद्रनगर विधानसभा क्षेत्र में स्थित है तथा काँगड़ा जिले के नज़दीक है। लडभड़ोल जिला मंडी की एक तहसील  है। यह दिल्ली से लगभग 600 किलोमीटर की  दुरी पर स्थित है। यह एक पहाड़ी  इलाका है।। लडभड़ोल  का नाम लेते मन जोश एवं श्रद्धा से भर जाता है। यहां के जर्रे-जर्रे से उठने वाली देशभक्ति की आवाज से जोश और  श्रद्धा का भाव स्वतः ही आ जाता है। सेना में जाने तथा मातृभूमि के लिए शहीद होने का जज्बा जैसा यहां दिखाई देता है, शायद ही कहीं पर दिखाई दे। बात चाहे आजादी से पहले की हो या बाद की, इस तहसील  के जाबांज सैनिकों ने दुश्मनों के दांत खट्‌टे कर अपनी बहादुरी का लोहा मनवाया। वीरता के बाद लडभड़ोल  का धर्म-कर्म के मामले में अलग मुकाम है। यहां सिमसा माता मंदिर और त्रिवेणी महादेव मन्दिर तो विश्व भर में प्रसिद्ध हैं। 
लडभड़ोल भारत के 18वें राज्य हिमाचल प्रदेश में मंडी जिले में आता है जो जोगिन्दरनगर से लगभग 25 किलोमीटर की दूरी पर स्थित है। लडभड़ोल तहसील के तहत 17 ग्राम पंचायतें कोंलग, उटपुर, सिमस, रोपडी कलेहडू, तरेबली, खद्वर, दलेड, ममाण बनांदर , रोपडी, तलकेहड, पिहड वेहडलू, कथौण, गोलंवा, वाग,भडोल, उपरीधार व तुलाह है जिसमे लगभग 35 हजार लोग रहते है। लडभड़ोल के सभी लोग मिलजुल कर रहते हैं। यहाँ के अधिकांश ग्रामवासी किसान हैं। कठोर परिश्रम, सरल स्वभाव और उदार हृदय उनकी विशेषताएं हैं। यहाँ के गांव की प्राकृतिक छटा मन मोह लेती है। दूर-दूर तक लहलहाते हुए हरे-भरे खेत और चारों तरफ रंग-बिरंगे फूल और उनकी फैली हुयी खुशबु मदहोश कर देती है। चारों तरफ चहचहाते हुए पक्षी मन मोह लेते हैं। सादगी और प्राकृतिक शोभा के भण्डार लडभड़ोल के गांवों कि भी अपनी कथा है। आजादी के बाद लडभड़ोल के ग्रामीणों की दशा में कुछ सुधार हुआ है। सरकार की तरफ से भी काफी योजनायें चलाई गई। आज भी इस तहसील के बहुत से गांव उपेक्षित हैं। इसके लिए सरकार को अच्छे कदम उठाने की जरूरत है। तभी गांव का जीवन और अच्छा बन सकेगा।
लडभड़ोल तहसील की सुन्दरता बढाने में सबसे ज्यादा सहयोग यहाँ ब्यास नदी व यह फैले पर्वतों का है जो सावन माह हरियाली बढ़ाने में अहम भूमिका निभाते हैं। लडभड़ोल तहसील में तीन प्रसिद्ध मंदिर सिमसा माता, त्रिवेणी महादेव व कुड्ड महादेव है जहा पूरे भारत से श्रद्धालु आते है। लडभड़ोल तहसील के गाँवों में ग्रामीण सेवा हेतु कुछ हद की प्राथमिक स्तर की मूलभूत सुविधाए उपलब्‍ध है। बिजली प्रसारण हेतु विधुत विभाग ने चलाहणु में पावर-हाउस संचालित किया हुआ है जिस से पूरे लडभड़ोल के साथ साथ आज़-पास के गाँवो में भी बिजली की आपूर्ति की जाती है। लडभड़ोल तहसील अभी तक सही मायनों में एक आदर्श गाँव तहसील नहीं बन पायी है।
३००० ईसा पूर्व

३००० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ३००० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।